
DR.30.10.2017                                                        15                   

 
memberikan nasihat kepada satu lagi Jawatankuasa Dasar Fiskal yang telah pun akhirnya 
menerima segala nasihat tersebut. Manakala Majlis Nasihat Harga ini semata-mata 
ditubuhkan untuk memberi pandangan, untuk memberikan nasihat jika sekira mereka mahu 
turut terus memberi nasihat kepada Menteri tidak perlulah melalui mesyuarat tersebut. Akan 
tetapi mereka juga boleh menghantar pandangan dan juga apa sahaja cadangan untuk kita 
bawa dalam mesyuarat yang lebih tinggi untuk kita terus dapat mengambil tindakan dengan 
sewajarnya.  Terima kasih Tuan Yang di-Pertua.  

■1120 

Dato’ Wira Othman bin Abdul [Pendang]: Terima kasih Tuan Yang di-Pertua. 
Soalan tambahan saya, saya hendak tanya Yang Berhormat Menteri, apakah majlis 
penasihat ini telah memberikan beberapa pandangan, contoh pandangan yang telah 
dilaksanakan oleh kementerian dalam usaha untuk menurunkan harga barang di negara kita 
ini?  

Dato’ Seri Hamzah bin Zainudin: Terima kasih Tuan Yang di-Pertua. Sudah ada, 
sebab itu dalam bajet yang telah pun diumumkan baru-baru ini, salah seorang daripada 
anggota majlis telah pun mengemukakan satu pandangan untuk kita membantu dari segi 
jualan harga ikan dan sayur. Mereka telah pun membuat lawatan ke seluruh negara dan 
memberikan nasihat kepada kita dan saya telah pun bawa dalam Mesyuarat Jawatankuasa 
Kos Sara Hidup, pertama.  

Keduanya, bajet juga telah mengumumkan bahawa satu lagi tindakan, di mana kita 
hendak memberikan peluang kepada mereka yang terutamanya di bandar untuk menurunkan 
kos sara hidup mereka dan memberikan pendapatan yang lebih. Kita hendak membenarkan 
mereka membuat pinjaman dalam konsep satu lagi program inisiatif kerajaan melalui food 
truck dan memberikan interest yang lebih bawah daripada apa yang mereka peroleh melalui 
bank-bank atau institusi kewangan. Terima kasih Tuan Yang di-Pertua. 

 

7.  Dato' Dr. Haji Noor Azmi bin Ghazali [Bagan Serai] minta Menteri Dalam Negeri 
menyatakan, statistik terkini pemenjaraan wanita yang terlibat dengan dadah, bagaimanakah 
keperluan unik wanita ini ditangani dengan lebih sensitif supaya memudahkan kehidupan 
mereka nanti untuk bekerja dan menjadi ibu kepada generasi akan datang. 
 

Timbalan Menteri Dalam Negeri [Datuk Nur Jazlan bin Mohamed]: Terima kasih 
Tuan Yang di-Pertua. Untuk makluman Ahli Yang Berhormat, statistik Jabatan Penjara 
Malaysia pada 9 Oktober 2017 menunjukkan jumlah banduan wanita yang dipenjarakan di 
atas kesalahan dadah sahaja adalah seramai 1,703 orang dan 931 adalah berkenaan dengan 
sabitan, maknanya convicted, dan 772 orang masih lagi dalam reman. Maknanya, belum lagi 
dijatuhkan hukuman. Kementerian Dalam Negeri melalui Jabatan Penjara Malaysia juga 
melaksanakan pelbagai program latihan kemahiran dan pemulihan untuk semua banduan 
wanita seperti berikut: 

(i) perlu mengikuti program pemulihan khas iaitu program 
pembangunan insan yang melibatkan pembentukan disiplin, 
pengukuhan sahsiah, kemahiran dan pemasyarakatan. 
Pengisian dalam program tersebut antara lainnya turut 
melibatkan aspek kaunseling, motivasi dan keagamaan;  

(ii) peluang untuk mengikuti pelbagai latihan kemahiran seperti 
jahitan, pembuatan makanan dan kuih, kraf tangan, andaman 
dan kecantikan yang diberikan sijil melalui Sistem Latihan Dual 
Nasional (SLDN); 

(iii) boleh dipertimbangkan bantuan modal dari TEKUN bagi 
banduan wanita yang berkemahiran untuk memulakan 
perniagaan sendiri setelah dibebaskan; 

(iv) boleh dilepaskan secara perintah parol bagi memastikan 
asimilasi dan adaptasi yang lebih sempurna berlaku bersama 
keluarga dan masyarakat; 

(v) boleh dipertimbangkan untuk dibebaskan secara sementara 
dalam tempoh tertentu melalui pembebasan berlesen. 



memberikan nasihat kepada satu lagi Jawatankuasa Dasar Fiskal yang telah pun akhirnya menerima segala nasihat tersebut. Manakala Majlis Nasihat Harga ini semata-mata ditubuhkan untuk memberi pandangan, untuk memberikan nasihat jika sekira mereka mahu turut terus memberi nasihat kepada Menteri tidak perlulah melalui mesyuarat tersebut. Akan tetapi mereka juga boleh menghantar pandangan dan juga apa sahaja cadangan untuk kita bawa dalam mesyuarat yang lebih tinggi untuk kita terus dapat mengambil tindakan dengan sewajarnya. Terima kasih Tuan Yang di-Pertua. #1120 Dato' Wira Othman bin Abdul [Pendang]: Terima kasih Tuan Yang di-Pertua. Soalan tambahan saya, saya hendak tanya Yang Berhormat Menteri, apakah majlis penasihat ini telah memberikan beberapa pandangan, contoh pandangan yang telah dilaksanakan oleh kementerian dalam usaha untuk menurunkan harga barang di negara kita ini? Dato' Seri Hamzah bin Zainudin: Terima kasih Tuan Yang di-Pertua. Sudah ada, sebab itu dalam bajet yang telah pun diumumkan baru-baru ini, salah seorang daripada anggota majlis telah pun mengemukakan satu pandangan untuk kita membantu dari segi jualan harga ikan dan sayur. Mereka telah pun membuat lawatan ke seluruh negara dan memberikan nasihat kepada kita dan saya telah pun bawa dalam Mesyuarat Jawatankuasa Kos Sara Hidup, pertama. Keduanya, bajet juga telah mengumumkan bahawa satu lagi tindakan, di mana kita hendak memberikan peluang kepada mereka yang terutamanya di bandar untuk menurunkan kos sara hidup mereka dan memberikan pendapatan yang lebih. Kita hendak membenarkan mereka membuat pinjaman dalam konsep satu lagi program inisiatif kerajaan melalui food truck dan memberikan interest yang lebih bawah daripada apa yang mereka peroleh melalui bank-bank atau institusi kewangan. Terima kasih Tuan Yang di-Pertua. 7. Dato' Dr. Haji Noor Azmi bin Ghazali [Bagan Serai] minta Menteri Dalam Negeri menyatakan, statistik terkini pemenjaraan wanita yang terlibat dengan dadah, bagaimanakah keperluan unik wanita ini ditangani dengan lebih sensitif supaya memudahkan kehidupan mereka nanti untuk bekerja dan menjadi ibu kepada generasi akan datang. Timbalan Menteri Dalam Negeri [Datuk Nur Jazlan bin Mohamed]: Terima kasih Tuan Yang di-Pertua. Untuk makluman Ahli Yang Berhormat, statistik Jabatan Penjara Malaysia pada 9 Oktober 2017 menunjukkan jumlah banduan wanita yang dipenjarakan di atas kesalahan dadah sahaja adalah seramai 1,703 orang dan 931 adalah berkenaan dengan sabitan, maknanya convicted, dan 772 orang masih lagi dalam reman. Maknanya, belum lagi dijatuhkan hukuman. Kementerian Dalam Negeri melalui Jabatan Penjara Malaysia juga melaksanakan pelbagai program latihan kemahiran dan pemulihan untuk semua banduan wanita seperti berikut: (i) perlu mengikuti program pemulihan khas iaitu program pembangunan insan yang melibatkan pembentukan disiplin, pengukuhan sahsiah, kemahiran dan pemasyarakatan. Pengisian dalam program tersebut antara lainnya turut melibatkan aspek kaunseling, motivasi dan keagamaan; (ii) peluang untuk mengikuti pelbagai latihan kemahiran seperti jahitan, pembuatan makanan dan kuih, kraf tangan, andaman dan kecantikan yang diberikan sijil melalui Sistem Latihan Dual Nasional (SLDN); (iii) boleh dipertimbangkan bantuan modal dari TEKUN bagi banduan wanita yang berkemahiran untuk memulakan perniagaan sendiri setelah dibebaskan; (iv) boleh dilepaskan secara perintah parol bagi memastikan asimilasi dan adaptasi yang lebih sempurna berlaku bersama keluarga dan masyarakat; (v) boleh dipertimbangkan untuk dibebaskan secara sementara dalam tempoh tertentu melalui pembebasan berlesen.